„Cel mai limpede lac din lume” este amenințat de o algă adusă de turiști pe încălțăminte
În interiorul Parcului Național Nelson Lakes, în Insula de Sud a Noii Zeelande, se află un lac magic de culoare albastru-violet. Înconjurat de păduri alpine abrupte și alimentat de apele glaciare ale lacului Constance, acesta este mic, dar nu neînsemnat. Abia acum un deceniu oamenii de știință au descoperit că apa lacului subalpin are „puritate optică excepțională”, cu o vizibilitate cuprinsă între 70 și 80 de metri. Aceasta este în concordanță cu cea a apei pure, despre care au spus că a făcut-o „cea mai clară apă dulce din punct de vedere vizual descoperită până acum”. A devenit o destinație turistică prizată, dar popularitatea îi amenință puritatea apei, scrie CNN.